
ΘΕΜΑ:   Διευκρινίσεις επί της Διακήρυξης υποπαραχώρησης της χρήσης κτιρίου του ΟΛΠ Α.Ε. επί της Ακτής Περικλέους, για τη λειτουργία Καταστημάτων Υγειονομικού ή/και μη ενδιαφέροντος.

ΑΠΑΝΤΗΣΗ:
Η παράγραφος 16.2 της Διακήρυξης αντικαθίσταται από την ακόλουθη παράγραφο:

16.2     Κοινόχρηστες δαπάνες και λοιπές νόμιμες επιβαρύνσεις

Η δαπάνη κατανάλωσης ηλεκτρικού ρεύματος και νερού καθώς και οποιασδήποτε περαιτέρω δαπάνης που άπτεται της λειτουργίας του παραχωρούμενου χώρου θα βαρύνει αποκλειστικά τον Χρήστη, όπως επίσης και τα κατά νόμο τέλη, φόροι, δικαιώματα, εισφορές ή κρατήσεις και γενικά επιβαρύνσεις, που βαρύνουν από οποιαδήποτε αιτία τον παραχωρούμενο χώρο, όπως αυτά που επιβάλλονται για την χρήση και λόγω της χρήσης του χώρου αυτού.

Η συμμετοχή κατά ποσοστό 50% της ΟΛΠ Α.Ε στις κοινόχρηστες δαπάνες (φωτισμός,
κλιματισμός, καθαριότητα), ένεκα της λειτουργίας του Επιβατικού Σταθμού, θα βασιστεί στις ώρες λειτουργίας προς το σκοπό της εξυπηρέτησης των επιβατών στο χρονικό διάστημα 2 ώρες πριν τον απόπλου και 2 ώρες μετά την άφιξη των πλοίων που εξυπηρετούνται από το συγκεκριμένο Σταθμό.

